ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670025410
ขอให้เร่งดำเนินการปูพื้นบาทวิถี บริเวณ ซอยเย็นจิต แขวงทุ่งวัดดอน เขตสาทร กรุงเทพมหานคร ผู้ร้องประสงค์ร้องเรียนเกี่ยวกับ บาทวิถี บริเวณซอยเย็นจิต ฝั่งเลขคู่ ซึ่งมีการรื้อก่อน แล้วไปรื้อฝั่งเลขคี่ ทำให้เกิดปัญหา เพราะการปูพื้นกระเบื้อง ทั้ง 2 ฝั่ง โดยไม่ทำที่ล่ะฝั่งให้เสร็จก่อน มีการขนแผ่นกระเบื้อง ปล่อยเกะกะ ตลอดซอย ทั้ง 2 ฝั่ง เปรียบเหมือนสุนัขปล่อยมูลเป็นกอง และทำทางลาดไม่เสร็จ ทำให้หน้าบ้านประชาชนภายในซอยมีแต่ฝุ่น ประชาชนบ้านติดริมถนนจอดรถไม่ได้ เพราะมีการวางกระเบื้อง ที่ยังไม่ได้เสร็จเรียบร้อย ทั้ง 2 ฝั่ง ตั้งแต่ซอยเย็นจิต7 จนถึงหน้าสมาคมแต้จิ๋ว ยังไม่ปูกระเบื้อง และไม่ทำให้เสร็จเป็นจุดๆ ฝั่งๆ ไป สร้างความเดือดร้อนแก่ผู้ที่สัญจรทางเท้าเป็นอย่างมาก ไม่เหลือให้มีทางเดิน 1 ฝั่ง อีกทั้งฝั่งตรงข้ามสมาคมแต้จิ๋ว ออกทางฉลุย ช่วงตึกแถวห้องแรกมีการเทปูนเป็นเนิน ผู้ร้องประสงค์ให้ทุบทิ้งเป็นพื้นราบ และช่วงตึกแถวล็อกที่ 2 มีการเทปูนเป็นเนินน้อย ให้ทำการทุบทิ้งทั้งหมดเช่นกัน ซึ่งซอยเย็นจิต จากจันทน์สะพาน 2 ถึงซอยเย็นจิต จากจันทน์สะพาน 3 มีการทิ้งงาน ไม่มีคนงานมาทำต่อ เด็กนักเรียนเดินลำบาก เศษอิฐเศษปูนไม่ได้เก็บ ไม่สามารถเดินได้ ต้องเดินบนถนน ผู้ร้องเห็นว่าไม่ควรทิ้งงานระยะนานเกินไป ยิ่งหน้าฝน เศษทรายไหลลงท่อ เดินลำบาก ทางลาดควรปูให้เรียบร้อย ทั้งนี้เสาปักป้ายชื่อซอย ให้ดูว่าเกะกะหรือไม่ และให้ทำการรื้อออก หากเกะกะ ตั้งอย่าให้เกะกะทางลาด อาทิ ซอยเย็นจิต 8 จากกรณีดังกล่าวประสงค์ให้คุณอนุทิน สั่งการแก้ไขด่วน และสั่งการ สำนักงานเขต ฝ่ายงานที่เกี่ยวข้องลงเดินตรวจงาน ทุกจุด เร่งให้ปูพื้นเลขคู่ให้เสร็จทั้งหมด ทั้งทางลาด และปูพื้นกระเบื้อง และขนกระเบื้องไปตั้งฝั่งเลขคี่ เพราะมีการวางกีดขวาง 1 ช่องทาง และทางลาดขอให้เทปูนขัดหยาบ เพราะหน้ากระเบื้องหยาบไม่พอ ผ่าน 2-3 ปี จะลื่น หากใส่รองเท้าแตะ ทำให้หกล้มได้ เพราะประชาชนภายในซอยส่วนใหญ่ใส่รองเท้าแตะ ให้ทำการปูพื้นกระเบื้อง บริเวณซอยเย็นจิต จากจันทน์สะพาน 2 หรือหน้าสมาคมฯ ให้เสร็จสิ้นทั้งหมด เพราะคนงานมีการเอาอิฐเดิมออก และยังมีการขุดทรายเป็นคันรถ (บันทึกตามผู้ร้องแจ้งทั้งหมด โดยผู้ร้องไม่ให้กล่าวหรือไม่ให้สอบถามใดๆ ให้พิมพ์ตามที่ผู้ร้องพูด และไม่ประสงค์แจ้งชื่อ นามสกุล หากประสงค์สอบถาม สามารถติดต่อผ่านหมายเลขโทรศัพท์ผู้ร้องได้โดยตรง)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata